Kerol (film musiqisi)

“Carol: Original Motion Picture Soundtrack” 2015-ci ildə çıxrılmış eyni adlı filmin musiqi albomudur. Alboma Karter Byuruell tərəfindən yazılmış orijinal film musiqisi, həmçinin “The Clovers”, Billi Holidey, Corciya Gibbs, Les Pol və Meri Ford və Co Stafford tərəfindən ifa edilmiş mahnılar daxildir. Albom “Varèse Sarabande” leyblı tərəfindən 20 noyabr 2015-ci ildə dijital yükləmə və CD formatlarında satışa çıxarılmışdır.

 İnkişaf 

Byuruel filmin ssenarisini əsas çəkilişlərə başlanmamışdan əvvəl əldə etmişdi. Rejissor Todd Heyns bəstəkara Rendi Poster tərəfindən yığılmış 1950-ci illərin mahnılarından ibarət altı CD göndərmişdi. Lakin, Heynsin filmi çəkib tamamlamasına kimi Byurvell musiqi yazmağa başlamır. Əvvəlcə bəstəkar film musiqisi üçün iki solo alətdən istifadə etməyi fikirləşir və bunun iki baş qəhrəmana uyğun olacağını düşünür. Bundan sonra "Opening" adlı ilk  musiqini yazır. O, qeyd edir ki, bu cür musiqinin birinci yazılması qəribə seçim idi, çünki əsas qəhrəmanlardan heç biri birinci səhnədə iştirak etmir.. Lakin, o, hiss edir ki, yazacağı musiqi filmin əhval ruhiyyəsini və görünməyən əsas qəhrəmanları izləyiciyə çatdırmalıdır. Bunun üçün Byuruvell müxtəlif ideyalarını yazır və Heynsə göndərir.

Byuruel film musiqisini səkkiz – on yeddi musiqiçidən ibarət kiçik ansamblla yazır. Bu ansambla simli alətlər kvarteti, bass, arfa, piano və klarnet daxil idi. Orkestrasiyadan sonra film musiqisi Sietl Simfonik Orkestrı tərəfindən ifa edilmişdir. Otuz səkkiz dəqiqəlik film musiqisinin yazılması, ifası və lentə alınması səkkiz həftə vaxt almışdır. Byuruell Kerol obrazını (Keyt Blanşet canlandırır) “sirli” və “laqeyd, müəmmadan uzaq” adlandırır. Bu obraz üçün o, piano, klarnet və vibrafon istifadə etmişdir.

Byuruellə görə film musiqisinə, filmin vizual dili ilə əlaqəli olan üç əsas mövzu daxildir. Açılışdakı şəhər səhnəsində səslənən musiqi Kerol və Terez (Runi Mara tərəfindən canlandırılır) arasındakı “güclü cazibə və ehtiras”ı təsvir edərək, obrazlar görünməzdən əvvəl onları izləyicinin təsəvvüründə canlandırır. Bu musiqi sonradan sevgi mövzusu kimi istifadə edilmişdir. Terezin Kerolun gözəlliyinə məftunluğu yüngül piano notları ilə təsvir edilmişdir. Piano teksturası sağ və sol əllər üçün yazılmış notlarla işləmək üçün “bir qədər studiya magiyası”na ehtiyac yaradır, belə ki, sol əllə ifa edilmiş notlar buludlar arasında itərkən, həmin notlar sağ əl vasitəsiylə ifa edilir və bu ifa melodiyanı daşımağa kifayət edəcək qədər fərqli səslənir. Bu ilk dəfə Kerolun Terezi avtomobillə evinə gətirməsi səhəsində istifadə edilir. Üçüncü mövzu yoxluq və itki haqqındadır. Bu musiqi Terezin Kerol tərəfindən yazılmış və onun Nyu-Yorka qayıtma səbəbinin izah edildiyi məktubu oxuması səhnəsində səslənir. Byuruell əhvali-ruhiyyəni gizlətmək üçün dördüncü, beşinci və doqquzuncu kimi açıq intervallardan istifadə etmişdir. Hər iki qadının ürəyi qırılır və musiqi onların içindəki boşluğu əks etdirir.

 Tənqidçilərin mövqeyi 

“Empire” jurnalından Nev Pirs Byuruellin film musiqisini “dəbdəbəli” adlandırır. “The Scene Magazine”dən Stefan Ellison yazır: “Karter Byuruellin film musiqisi Kerol və Terezin sevgisini çox gözəl çatdırmaqla filmin ümumi aurasından ayrılmayaraq onun bir hissəsinə çevrilir.” “Ham & High”dan Maykl Coys qeyd edir ki, “Onun musiqisi o zamanın qaydalarına görə sevdiyi şəxsin adının açıqlanmasına imkan verməyən bir sevgini çox yaxşı vurğulayır.” “San Francisco Chronicle” üçün yazdığı şərhdə Mik LaSalle qeyd edir ki, “interyer səhnələrinin göstərilməsi zamanı borulu orqan musiqisinə keçilməsi bir qədər qəribədir.” “Combustible Celluloid”-dən Cefferi M. Anderson qeyd edir ki, musiqi film üçün “mükəmməl”dir.

“The Arts Desk” üçün yazdığı şərhdə Demetrios Mateo qeyd edir ki, Byuruellin musiqisi “Filipp Qlassın emosional piano musiqilərini xatırladır” və filmdə əhvali-ruhiyyə  yaradır. “New Statesman” jurnalından Rayan Gilbi qeyd edir: “Karter Byuruellin musiqisi ilan oynadanın musiqisi kimi yoldan çıxarır, yüksəlir və insanı özündən asılı hala salır.” “Salon”dan Endryu O'Hehir qeyd edir: “Karter Byuyuellin unudulmaz film musiqisi sanki Şubert, Dyuk Ellinqton və Filipp Qlass arasında əlaqə yaradaraq əhvali-ruhiyyə formalaşdırır.” “Little White Lies” jurnalı üçün yazdığı şərhdə Sofi Kaufman Byuruelin film musiqisini “həsrətli” adlandırır. “Sky Movies”dən Lyuis Beyzli qeyd edir ki, “Karter Byuruellin film musiqisi sakitləşdirir və uçurur.”

 Kompozisiyaların siyahısı 

 Cins Cordano və Naytavks Orkestrının "Willow Weep for Me" mahnısı, “The Four Aces” qrupunun "A Garden in the Rain" mahnısı,Vudi Hermanın “Perdido” mahnısı, Eddi Fişerin "That's the Chance You Take" mahnısı, Pi Vi Kinqin "Slow Poke" mahnısı və Patti Peycin "Why Don't You Believe Me" mahnısı filmdə istifadə olunsa da, alboma daxil edilməmişdir.

 Personal 
Film musiqisinin bəstəkarı, prodüseri, orkestrasiya müəllifi və drijoru Karter Byuruelldir. 

Texniki heyət
İcraçı prodüser – Robert Tounson
Musiqi not mikseri – Maykl Farrou
Podratçı – Devid Sabi
Surətçıxaran – Robert Puff
Musiqi montajçısı – Todd Kasou
Bəstəkarın köməkçisi – Din Parker
İcraçı musiqi prodüseri – Mark Lo
Musiqi rəhbəri – Rendall Poster
Musiqi işi və hüquqi icra – Nora Mullalli
Musiqi məsləhətçisi – Mett Biffa
Musiqi xidmətləri – Kattinq Eyc
Mənimsəmə – Patrisiya Sullivan

Musiqiçiləri

Simli alətlər kvarteti
Skripkalar – Simon Ceyms və Gennadi Filimonov
Viola – Mara German
Violonçel – Vendi Sutter
Bass – Conatan Burnşteyn

Digər musiqi alətləri
Skripkalar – Brittani Boldinq və Mişa Şmidt
Viola – Cozef Gottesman
Violonçel – Erik Han
Piano – Kristina Valdes
Arfa – Con Karrinqton
Emallı piano – Karter Byuruell
Fleyta – Erin Ceyms
Klarnetlər – Frenk Kovalski, Cennifer Nelson və Şon Osborn
Qoboy – Çengven Vinni Lay
Bassoon – Evan Kulmann
Şeypur – Mark Robbins

 Hit-paradlarda 

 Hit-parad(2016) Yüksəldiyi yerItalian Compilation Albums (FIMI) 19
 İstinadlar 

 Həmçinin bax 
 Kerol filminin qazandığı mükafat və nominasiyaların siyahısı
 Xarici keçidlər 




Kateqoriya:2015-ci ilin saundtrekləri
Kateqoriya:Film musiqiləri
Kateqoriya:Karter Byuruellin albomları
Kateqoriya:Karter Byuruellin film musiqiləri
Kateqoriya:Varese Sarabande film musiqiləri